Heidy Purga

kultuuriminister

Kultuuriministeerium 27.02.2025 nr 1-7/81

**Kutse XIX Linnade ja Valdade Päevadele**

Austatud Heidy Purga

Meil on heameel Teile teada anda, et 9.–10. aprillil 2025 toimuvad Eesti Linnade ja Valdade Liidu eestvedamisel XIX Linnade ja Valdade Päevad (LVP) Tallinnas Sokos Hotel Viru konverentsikeskuses.

Kutsume Teid osalema kahepäevasel kohalike omavalitsuste traditsioonilisel koolitus- ja koostööüritusel ning palume Teil esineda 10. aprillil ettekandega kultuuri- ja spordivaldkonna töötoas.

LVP näol on omavalitsuste jaoks tegemist olulise sündmusega, mis on mõeldud omavalitsusjuhtidele, volikogude liikmetele, omavalitsuste spetsialistidele ning koostööpartneritele.

Omapoolsete väljapanekute ja esitlustega osalevad messialal ettevõtted ja kohalike omavalitsuste partnerorganisatsioonid. Esimese seminaripäeva lõpetuseks on kavandatud erakondade debatt regionaalpoliitika valukohtade teemadel.

LVP programmi sisu on veel täiendamisel, 3. märtsil avalikustame selle [siin](https://www.elvl.ee/linnade-ja-valdade-paevad-2025).

Olen tänulik, kui saate oma võimaliku osalemise kohta tagasisidet anda.

Lugupidamisega

/allkirjastatud digitaalselt/

Veikko Luhalaid

tegevdirektor

Eesti Linnade ja Valdade Liit

Kädi Koppe

kadi.koppe@elvl.ee